2. Eiropas Parlamenta 2007. gada 24. aprīļa rezolūcija ar konstatējumiem, kas ir neatņemama daļa no lēmuma par Eiropas Savienības 2005. finanšu gada vispārējā budžeta izpildes apstiprināšanu: V iedaļa - Revīzijas palāta (C6-0468/2006 - 2006/2074(DEC))



Oficiālais Vēstnesis 074 E , 20/03/2008 Lpp. 0164 - 0166



2. Eiropas Parlamenta 2007. gada 24. aprīļa rezolūcija ar konstatējumiem, kas ir neatņemama daļa no lēmuma par Eiropas Savienības 2005. finanšu gada vispārējā budžeta izpildes apstiprināšanu: V iedaļa — Revīzijas palāta (C6-0468/2006 — 2006/2074(DEC)) Eiropas Parlaments, - ņemot vērā Eiropas Savienības 2005. finanšu gada vispārējo budžetu [1], - ņemot vērā Eiropas Kopienu 2005. finanšu gada galīgos pārskatus — I sējums (C6-0468/2006) [2], - ņemot vērā Revīzijas palātas gada ziņojumu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm [3], - ņemot vērā deklarāciju par pārskatu ticamību, kā arī par notikušo darījumu likumību un pareizību [4], ko Revīzijas palāta ir iesniegusi saskaņā ar EK līguma 248. pantu, - ņemot vērā EK līguma 272. panta 10. punktu, kā arī 274., 275. un 276. pantu, - ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 50., 86., 145., 146. un 147. pantu, - ņemot vērā Reglamenta 71. pantu un V pielikumu, - ņemot vērā Budžeta kontroles komitejas ziņojumu (A6-0107/2007), 1. atzīmē, ka 2005. gadā Revīzijas palātas rīcībā bija saistību apropriācijas EUR 107548618,24 apmērā un to izlietojuma līmenis bija 87,22 %; 2. atzīmē, ka pēc tam, kad 2005. gada 1. janvārī tika ieviesta uzkrājumu principa grāmatvedība, Revīzijas palātas 2005. gada finanšu pārskati uzrāda negatīvus gada saimnieciskos rezultātus (EUR 16820000), kā arī pasīvi pārsniedz aktīvus par EUR 11450000; 3. atgādina, ka 2005. gadā (tāpat kā 2004. finanšu gadā) Revīzijas palātas pārskatus revidēja ārējs uzņēmums KPMG, kas secināja: "pievienotie finanšu pārskati saskaņā ar Padomes 2002. gada 25. jūnija Regulu (EK, Euratom) Nr. 1605/2002, tās īstenošanas kārtību, vispārpieņemtiem grāmatvedības principiem un Eiropas Revīzijas palātas iekšējiem noteikumiem ticami atspoguļo Eiropas Revīzijas palātas aktīvus un finanšu stāvokli 2005. gada 31. decembrī, kā arī saimnieciskās darbības rezultātu un ieņēmumus un izdevumus minētajā datumā slēgtajā finanšu gadā." 4. tomēr atzīmē, ka KPMG šo paziņojumu sniedza ar nosacījumu, ka attiecībā uz sniegto grāmatvedības novērtējumu tiks veikti visi nepieciešamie labojumi saistībā ar Revīzijas palātas locekļu pensijām, ņemot vērā, ka tika pārskatīts attiecīgais grāmatvedības standarts Nr. 12; norāda, ka Komisijas grāmatvedis pārskatīto standartu pieņēma 2006. gada oktobrī; 5. atgādina, ka 2004. gada pārskatos pirmo reizi Revīzijas palāta reģistrēja uzkrājumu savu locekļu pensijām kopā ar ilgtermiņa prasījumu dalībvalstīm par summu EUR 43689621; uzkrājuma apmēru aprēķināja, pamatojoties uz Eiropas Kopienas veikto aktuāranalīzi; 6. atzīmē, ka, trūkstot līdzvērtīgam uzkrājumam attiecībā uz Revīzijas palātas locekļu pensijām, Revīzijas palātas 2005. finanšu gada bilance uzrāda deficītu EUR 16800000 apmērā (salīdzinot ar līdzsvarotu aktīvu un pasīvu attiecību 2004. gadā); 7. uzskata, ka, pamatojoties uz dalībvalstu sniegtajām pensiju shēmas finansēšanas garantijām, gan turpmāko pensiju maksājumu saistības, gan arī ilgtermiņa prasījums dalībvalstīm ir jāiekļauj bilancē, lai atspoguļotu kopš 2005. gada 1. janvāra piemērotos uzkrāšanas principus grāmatvedībā; 8. atzīst, ka Revīzijas palāta ir pareizi piemērojusi attiecīgo grāmatvedības standartu; tomēr pauž bažas par pašreizējo situāciju attiecībā uz Revīzijas palātas bilanci, saskaņā ar kuru Revīzijas palātas locekļu turpmākās pensijas ir iekļautas pasīvos bez atbilstīgiem aktīviem; atzīmē, ka sniegto paskaidrojumu par dalībvalstu garantijām attiecībā uz šādām pensijas tiesībām nevar uzskatīt par pienācīgiem aktīviem Komisijas grāmatvedības standarta Nr. 12 izpratnē (darbinieka pabalsti); 9. ar bažām atzīmē Revīzijas palātas grūtības saistībā ar kvalificētu darbinieku pieņemšanu darbā atsevišķos amatos pēc EPSO organizētajiem konkursiem; 10. atgādina, ka Revīzijas palātas priekšsēdētājs Hubert Weber savā runā 2005. gada 14. novembrī Strasbūrā Budžeta kontroles komitejai paziņoja, ka Revīzijas palāta veic pašvērtējumu attiecībā uz savu struktūru un darba metodēm, kam sekos speciālistu veikta salīdzinoša pārskatīšana; 11. atkārtoti izsaka cerību, ka pirms nākamās paplašināšanās izdosies izstrādāt racionālāku Revīzijas palātas struktūru; prasa Revīzijas palātai pārskatīt pašreizējos modeļus, lai samazinātu Revīzijas palātas locekļu kopējo skaitu; aicina izskatīt priekšlikumus ieviest rotācijas sistēmu, kas būtu līdzīga Eiropas Centrālās bankas Padomē piemērotajai sistēmai vai kas būtu sistēma ar vienu galveno kontrolieri; 12. atzīmē Revīzijas palātas darbības pārskatā ietverto informāciju, ka 2005. gadā Revīzijas palāta nolēma sākt iekšējā novērtējuma pārbaudi, pamatojoties uz kopīgās novērtējuma sistēmas modeli, ko, sadarbojoties par publisko administrāciju atbildīgajiem ES ministriem, kopīgi izstrādāja Eiropas Publiskās administrācijas institūts un Novatoriska publiskā dienesta grupa; 13. atzinīgi vērtē Revīzijas palātas atbildēs uz referenta jautājumiem iekļauto informāciju, ka pēc minētā iekšējā novērtējuma veikšanas Revīzijas palāta pieņēma rīcības plānu un tā īstenošanu sāka ar pasākumiem, kas ietver tādas plašas jomas kā misija un stratēģiskie mērķi, plānošana un darbības vērtēšana, revīzijas metodoloģija, cilvēkresursu stratēģija, iekšējā un ārējā komunikācija un administratīvās procedūras; 14. atzīmē, ka tiks veikta rīcības plāna salīdzinošā pārskatīšana un ka Revīzijas palātas priekšsēdētājs savā pārskatā par Revīzijas palātas 2007. gada darba programmu sniegs detalizētu informāciju par šī plāna saturu; 15. saistībā ar Revīzijas palātas locekļu finansiālo interešu deklarācijām atzīmē, ka saskaņā ar Revīzijas palātas Rīcības kodeksu Revīzijas palātas locekļi deklarācijas par savām finansiālajām interesēm un citiem līdzekļiem (tostarp akcijām, konvertējamām obligācijām un ieguldījumu sertifikātiem, kā arī zemi un nekustamo īpašumu, norādot arī dzīvesbiedra profesionālo darbību) iesniedz Revīzijas palātas priekšsēdētājam, kurš tās glabā kā neizpaužamus datus, kā arī šādas deklarācijas netiek publicētas; 16. konstatē, ka principiāls un pārredzamības īstenošanas jautājums ir prasība visu ES iestāžu locekļiem iesniegt finansiālo interešu deklarāciju, kam jābūt pieejamai internetā ar publiska reģistra starpniecību; aicina Eiropas Revīzijas palātu līdz 2007. gada 30. septembrim informēt Parlamentu par to, kādus atbilstošus pasākumus tā veiks; 17. atgādina, ka Tiesa pēc Parlamenta ierosinājuma izveidoja darba grupu, lai citu starpā pētītu īstenošanas iespējas prasībai iesniegt tās locekļu finansiālo interešu deklarācijas; uzskata, ka šā jautājuma izskatīšana varētu būt pašreizējā Revīzijas palātas iekšējās novērtēšanas un salīdzinošās pārskatīšanas procesa nozīmīga daļa. [1] OV L 60, 8.3.2005. [2] OV C 264, 31.10.2006., 1. lpp. [3] OV C 263, 31.10.2006., 1. lpp. [4] OV C 263, 31.10.2006., 10. lpp. [5] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.). --------------------------------------------------